**CONTRACT DE VÂNZARE – CUMPĂRARE**

**(**a bunului inutilizabil)

**Nr. \_\_\_\_\_\_\_**

mun. Chișinău, RM \_\_/\_\_/2025

1. **Î.S. ,,MOLDELECTRICA”,** cu sediul în mun. Chișinău, str. V. Alecsandri, nr. 78,   
   IDNO 1002600004580, cod TVA 0203943, IBAN MD37ML000000022515094716, deschis la   
   B.C., ”Moldindconbank” S.A., Sucursala ”Centru” str. Armenească 38, SWIFT: MOLDMD2X309, reprezentată de Directorul general interimar Sergiu Aparatu, care activează în baza Statutului, numită în continuare ,,**Vânzător**”, pe de o parte, și
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, cu sediul în \_\_\_\_\_\_\_\_\_\_\_, IDNO \_\_\_\_\_\_\_\_\_\_\_, cod TVA \_\_\_\_\_\_\_\_\_, \_\_\_\_\_\_\_\_\_, IBAN: \_\_\_\_\_\_\_\_\_\_\_reprezentant de \_\_\_\_\_\_\_\_\_, care activează în baza Statului, numit în continuare ,,Cumpărător’’, pe de altă parte, iar ambele numite în continuare ,,Părți’’ sau individual ,,Parte’’, au încheiat prezentul contract, în continuare ,,Contract’’:

Au convenit să încheie prezentul contract de vânzare-cumpărare cu respectarea următoarelor clauze:

**1. OBIECTUL CONTRACTULUI**

1.1. Vânzătorul se obligă să predea în proprietate Cumpărătorului bunurile fost în folosință \_\_\_\_\_\_\_\_\_\_\_\_\_\_\_\_\_\_\_\_\_\_\_ (în continuare Bun/Bunuri), cantitatea și sortimentul cărora se indică în Specificațiile/Anexele, care sunt părți integrante a prezentului Contract, iar Cumpărătorul se obligă să le preia și să plătească prețul convenit.

**2. PREŢUL ŞI MODUL ACHITĂRII**

2.1. Prețul Bunurilor în temeiul prezentului Contract constituie suma de \_\_\_\_\_\_\_\_\_\_\_\_lei inclusiv TVA.

2.3. Plățile, în baza prezentului Contract, se efectuează prin transfer bancar, pe contul de decontare al Vânzătorului indicat în prezentul Contract.

2.4. Cumpărătorului îşi ia obligația să plătească Bunurile procurate prin decontarea prealabilă a mijloacelor bănești la contul de decontare al Vânzătorului în termen de 15 zile bancare din momentul semnării prezentului Contract.

**3. CALITATEA ŞI CANTITATEA BUNURILOR**

3.1. Vânzătorul se obligă să transmită Cumpărătorului Bunurile specificate la pct. 1.1. din prezentul Contract la locul aflării Bunurilor indicat de Vânzător în Anexă.

3.2. Cumpărătorul cunoaște că Bunurile nu sunt noi, au fost utilizate de către Vânzător și le acceptă conform calității indicate în Specificațiile/Anexele la prezentul Contract.

3.3. Vânzătorul nu acordă garanție pentru bunurile fost în folosință folosite și Cumpărătorul declară că nu va înainta pretenții referitor la caracteristicile şi starea Bunului, despre care a fost informat şi pe care le-a acceptat cumpărând Bunul.

3.4. Părțile convin ca Bunurile să fie transmise Cumpărătorului în volumul/cantitatea și calitatea stabilite în Specificațiile/Anexele la prezentul Contract.

**4. MODUL DE PREDARE-PRIMIRE A BUNURILOR**

4.1. Predarea – primirea Bunurilor se efectuează la locul aflării Vânzătorului, sau la alte locuri indicate de Vânzător conform Specificațiilor/Anexelor la prezentul Contract.

4.2. La primirea Bunurilor Cumpărătorul trebuie să asigure verificarea sortimentului și calitatea Bunurilor.

4.3. Toate cheltuielile de recepționare și transportare a mărfurilor sunt puse în sarcina Cumpărătorului.

4.4. Cumpărătorul se obligă să ridice cu forțele proprii bunurile în timp de 7 zile lucrătoare din data plății.

**5. DREPTURILE ȘI OBLIGAŢIILE PĂRŢILOR**

**5.1. Vânzătorul se obligă:**

5.1.1. să depună maximă diligență pentru executarea obligațiilor care-i revin conform prezentului Contract;

5.1.2. să transmită bunurile în condițiile de cantitate, calitate și preț stabilite de Contract;

5.1.3. să predea Cumpărătorului, odată cu recepția bunurilor, toate documentele de însoțire ale acestora (după caz);

5.1.4. să aducă la cunoștința Cumpărătorului, în termen util, orice împrejurare care poate împiedica sau întârzia executarea obligațiilor sale ce decurg din prezentul Contract.

**5.2. Vânzătorul are dreptul:**

5.2.1. să i se plătească prețul Bunurilor transmise și acceptate de către Cumpărător, în termenele și condițiile stabilite prin Contract;

**5.3. Cumpărătorul se obligă:**

5.3.1. să recepționeze Bunurile în termenele și condițiile prevăzute de Contract;

5.3.2. să verifice prezența și asortimentul convenit al Bunurilor și a tuturor documentelor însoțitoare (după caz);

5.3.3. să încarce și să transporte marfa de la locul aflării Bunurilor indicat de Vânzător, folosind resurse tehnice și/sau umane proprii;

5.3.4. să efectueze plata Bunurilor recepționate în termenele și condițiile prevăzute de prezentul Contract;

5.3.5. să coopereze cu Vânzătorul și să pună la dispoziția acestuia informația necesară executării prezentului Contract.

**5.4. Cumpărătorul are dreptul:**

5.4.1. să verifice şi să cunoască calitatea și cantitatea Bunurilor procurate;

5.4.2. să refuze recepționarea bunurilor atunci când acestea nu corespund specificațiilor din Contract și Anexe.

**6. RĂSPUNDEREA PĂRŢILOR**

6.1. Părțile se obligă să depună maximă diligență pentru executarea corespunzătoare a obligațiilor contractuale. În cazul neexecutării sau executării necorespunzătoare a obligațiilor ce decurg din prezentul Contract, partea vinovată va purta răspundere contractuală în conformitate cu legislația Republicii Moldova.

6.2. Pentru achitarea cu întârziere, Cumpărătorul va achita Vânzătorului o penalitate zilnică în mărime de 0,1% din angajamentului neexecutat. Sancțiunile suportate de Cumpărător nu-l exonerează de îndeplinirea obligațiilor rezultate din prezentul Contract.

6.3 În cazul în care Cumpărătorul nu ridică marfa în termenul indicat la pct. 4.4., Cumpărătorul va achita Vânzătorului o penalitate zilnică de întârziere în valoare de 0,1 % din valoare mărfii neridicate.

6.4. Părțile sunt exonerate de răspundere pentru neîndeplinirea parțială sau integrală a obligațiilor conform prezentului Contract, dacă aceasta este cauzată de producerea unor circumstanțe care justifică neexecutarea contractului, inclusiv războaie, calamități naturale: incendii, inundații, cutremure de pământ, precum și alte circumstanțe care nu depind de voința Părților, cu condiția că aceste circumstanțe vor afecta in mod direct executarea prezentului Contract.

6.5. Partea care invocă clauza circumstanțelor care justifică neexecutarea contractului este obligată să informeze imediat (dar nu mai târziu de 5 zile) cealaltă Parte despre survenirea circumstanțelor care justifică neexecutarea contractului.

6.6. În cazul invocării circumstanțelor care justifică neexecutarea contractului din motive ce nu depind de voința Părții ce o invocă, termenul de executare a obligațiilor în baza prezentului Contract se va prelungi pe o perioadă egală cu durata de timp existenței circumstanțelor enunțate mai sus.

**7. SOLUȚIONAREA LITIGIILOR**

7.1. Părțile contractante sânt obligate să întreprindă toate măsurile oportune în vederea soluționării litigiilor apărute în legătură cu încheierea, executarea sau rezoluțiunea prezentului Contract pe cale amiabilă, prin desfășurarea unor negocieri și consultații reciproce.

7.2. Dacă soluționarea litigiului pe cale amiabilă este imposibilă, litigiul se va examina în instanțele de judecată ale Republicii Moldova.

**8. DISPOZIŢII FINALE**

8.1. Prezentul Contract intră în vigoare la data semnării sale de către Părțile contractante.

8.2. Rezoluțiunea Contractului se poate realiza cu acordul comun al Părților.

8.3 Contractul poate fi rezoluționat în mod unilateral de către:

a) Cumpărător în caz de neexecutarea obligațiilor contractuale de către Vânzător;

b) Vînzător în caz de nerespectare de către Cumpărător a termenelor de plată și ridicare a Bunurilor.

8.4. Prezentul Contract este guvernat și se interpretează în conformitate cu legislația Republicii Moldova.

8.5. Prezentul Contract constituie expresia întreagă și completă a voinței părților.

8.6. Toate modificările și/sau completările la prezentul Contract vor fi valabile numai dacă vor fi întocmite în formă scrisă și semnate de ambele Părți.

8.7. Toate Anexele la prezentul Contract reprezintă părți integrante ale acestuia numai dacă sunt semnate de ambele Părți.

8.8. Prezentul Contract va avea caracter obligatoriu pentru părțile acestuia, precum și pentru succesorii și cesionarii Părților.

8.9. Pe parcursul executării prezentului Contract Părțile vor respecta Politica Î.S. „Moldelectrica” privind prevenirea și combaterea violenței pe bază de gen (VBG) și hărțuirii sexuale la locul de muncă, publicată pe pagina web a Întreprinderii.

8.10. Părțile sunt obligate să respecte normele și obligațiile impuse de actele legislative privind protecția datelor cu caracter personal. Datele cu caracter personal urmează a fi prelucrate doar în măsura necesară pentru executarea prezentului contract și doar în timpul necesar realizării scopului acestuia.

**PENTRU CONFIRMAREA CELOR ENUNŢATE MAI SUS,** Părțile au semnat prezentul Contract în două exemplare, în limba română, în ziua și anul indicat, prin intermediul reprezentanților lor autorizați:

|  |  |
| --- | --- |
| **Cumpărătorul** | **Vânzătorul** |
| **Denumirea:** | **Î.S. „MOLDELECTRICA”** |
| Adresa poștală: | mun. Chișinău, str. Vasile Alecsandri, 78 |
| Cod fiscal: | IDNO 1002600004580 |
| Banca: | IBAN MD37ML000000022515094716 în  BC „Moldindconbank” SA, suc. Centru str. Armenească 38 |
| Cod: | Cod bancar MOLDMD2X309 |
| IBAN: | TVA 0203943 |
| L.Ş.**\_\_\_\_\_\_\_\_\_\_\_\_\_\_\_\_\_\_\_\_\_\_** | **Directorul general interimar**  **Sergiu APARATU \_\_\_\_\_\_\_\_\_\_\_\_\_\_\_\_\_\_\_** |